CELEX: 32010D0604
Language: lv
Date: 2010-10-06 00:00:00
Title: 2010/604/ES: Komisijas Lēmums ( 2010. gada 6. oktobris ), ar ko Portugālei atkārtoti iedala papildu dienas jūrā ICES VIIIc un IXa rajonā, izņemot Kadisas jūras līci (izziņots ar dokumenta numuru C(2010) 6735)

8.10.2010   
            
            
               LV
            
            
               Eiropas Savienības Oficiālais Vēstnesis
            
            
               L 265/17
            
         KOMISIJAS LĒMUMS
   (2010. gada 6. oktobris),
   ar ko Portugālei atkārtoti iedala papildu dienas jūrā ICES VIIIc un IXa rajonā, izņemot Kadisas jūras līci
   (izziņots ar dokumenta numuru C(2010) 6735)
   (Autentisks ir tikai teksts portugāļu valodā)
   (2010/604/ES)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2010. gada 14. janvāra Regulu (ES) Nr. 53/2010, ar ko 2010. gadam nosaka konkrētu zivju krājumu un zivju krājumu grupu zvejas iespējas, kuras piemērojamas ES ūdeņos un – attiecībā uz ES kuģiem – ūdeņos, kur nepieciešami nozvejas limiti, un ar ko groza Regulu (EK) Nr. 1359/2008, (EK) Nr. 754/2009, (EK) Nr. 1226/2009 un (EK) Nr. 1287/2009 (1), un jo īpaši tās IIB pielikuma 7.5. punktu,
   tā kā:
   
               (1)
            
            
               Regulas (ES) Nr. 53/2010 IIB pielikuma 5.1. punktā noteikts maksimālais jūrā pavadāmu dienu skaits laikposmā no 2010. gada 1. februāra līdz 2011. gada 31. janvārim, kad ICES VIIIc un IXa rajonā, izņemot Kadisas jūras līci, var atrasties ES kuģi, kuru lielākais garums ir 10 metri vai lielāks, uz kuriem ir traļi, dāņu vadi vai tiem līdzīgi zvejas rīki, kuru linuma acs izmērs ir 32 mm vai lielāks, un žaunu tīkli, kuru linuma acs izmērs ir 60 mm vai lielāks, vai grunts āķu jedas.
            
         
               (2)
            
            
               Minētā IIB pielikuma 7.5. punktā paredzēts, ka Komisija pieņem lēmumu, kurā izvērtē Komisijas iepriekš iedalīto papildu dienu skaitu, kas izriet no zvejas darbības pilnīgas izbeigšanas.
            
         
               (3)
            
            
               Komisijas iepriekš iedalīto papildu dienu izvērtēšanā ir jāņem vērā IIB pielikuma 7.1. punktā otrajā daļā paredzētā aprēķināšanas metode, un aprēķini jāveic, pamatojoties uz pašreizējām zvejas rīku grupām un jūrā pavadāmu dienu ierobežojumiem.
            
         
               (4)
            
            
               Portugāle 2010. gada 8. februārī, 23. februārī, 25. martā un 22. aprīlī iesniedza datus un lūdza Komisijai izvērtēt dienu skaitu, kuras iepriekš iedalījusi Komisija.
            
         
               (5)
            
            
               Ņemot vērā Komisijas 2007. gada 4. jūlija Lēmumu 2007/474/EK, ar ko Portugālei iedala papildu dienas jūrā ICES VIIIc un IXc rajonā, izņemot Kadisas jūras līci (2), un pamatojoties uz pašreizējām zvejas rīku grupām un jūrā pavadāmu dienu skaita ierobežojumiem, Portugālei laikposmā no 2010. gada 1. februāra līdz 2011. gada 31. janvārim ir jāiedala četrpadsmit papilddienas jūrā kuģiem, uz kuriem ir zvejas rīki, kas norādīti Regulas (ES) Nr. 53/2010 IIB pielikuma 2. punkta a) apakšpunktā.
            
         
               (6)
            
            
               Ņemot vērā Komisijas 2010. gada 26. jūlija Lēmumu 2010/415/ES, ar ko Portugālei iedala papildu dienas jūrā ICES VIIIc un IXc rajonā, izņemot Kadisas jūras līci (3), un pamatojoties uz pašreizējām zvejas rīku grupām un jūrā pavadāmu dienu skaita ierobežojumiem, Portugālei laikposmā no 2010. gada 1. februāra līdz 2011. gada 31. janvārim ir jāiedala deviņpadsmit papilddienas jūrā kuģiem, uz kuru klāja ir zvejas rīki, kas norādīti Regulas (ES) Nr. 53/2010 IIB pielikuma 2. punkta a) apakšpunktā,
            
         IR PIEŅĒMUSI ŠO LĒMUMU.
   1. pants
   Maksimālais dienu skaits, ko zvejas kuģis, kurš peld ar Portugāles karogu un uz kura atrodas zvejas rīki, kas minēti Regulas (ES) Nr. 53/2010 IIB pielikuma 2. punkta a) apakšpunktā, un uz kuru neattiecas nekādi īpaši nosacījumi, kas uzskaitīti minētā pielikuma 5.2. punktā, drīkst pavadīt ICES VIIIc un IXa rajonā, izņemot Kadisas jūras līci, pēc grozījumu izdarīšanas minētā pielikuma I tabulā, ir 191 diena gadā.
   2. pants
   Šis lēmums ir adresēts Portugāles Republikai.
   
      Briselē, 2010. gada 6. oktobrī
      
         
            Komisijas vārdā –
         
            Komisijas locekle
         
         Maria DAMANAKI
      
   
   
      (1)  OV L 21, 26.1.2010., 1. lpp.
   
      (2)  OV L 179, 7.7.2007., 53. lpp.
   
      (3)  OV L 195, 27.7.2010., 76. lpp.